Beretning for perioden
 22. mars 2022 – 1. mars 2023

**boler.arbeiderparti.no / facebook.com/bolerap / twitter.com/bolerap
Instagram Bolerarbeiderpartilag**

**1. Innledning**

2023 var et valgkampår hvor Bøler Arbeiderpartilag var aktivt med diverse valgkampaktiviteter, både i regi av laget selv, bydelspartiet og Oslo Arbeiderpartiet sentralt. Bøler Arbeiderpartilag startet valgkampen med en egen kick-off med hagefest sammen med sine medlemmer, og inviterte innledere, herunder tidligere byråd for eldre, helse og innbyggertjenester, Marte Scharning Lund, og AUF representant og styremedlem i Bøler Arbeiderpartilag, Isak Kaminski Andersson.

Det er viktig for Bøler Arbeiderpartilag å være synlig til stede i lokalmiljøet vår, i 2023 arrangerte laget medlemsmøter som i all hovedsak var åpne for alle, aktiv bruk av de digitale plattformene, herunder, Facebook, twitter og Instagram. Laget brukte også SMS – og eposttjenesten til mitt.app.no for å nå ut med informasjon til våre medlemmer.

Styret oppfordrer medlemmene våre til å delta på medlemsmøter og valgkampaktiviteter.

Bøler Ap har hatt et godt samarbeid med bydelspartiet vårt, Østensjø Arbeiderparti. Vi hadde ett fellesarrangement med bydelspartiet. Styret ønsker at vi har flere fellesarrangementer/møter framover også, i tillegg til lokallagets egne. Det kan bidra inn til å få flere til å komme på arrangementene våre. Vi er også positive til fellesarrangememnter med andre lokallag i bydel Østensjø.

1. mai er festdagen vår, og vi vil invitere til tradisjonsrik frokost, som vi har gjort de siste tiårene, med unntak av under pandemien.

I 2024 skal Bøler Arbeiderpartilag fortsette med å arrangere medlemsmøter som er åpent for alle, og sette opp saker på dagsorden som er viktige for lokalbefolkningen i vårt området.

**2. Tillitsvalgte**

På årsmøtet onsdag 01. mars 2023 ble følgende personer valgt:

**Styret:**

Leder og Kvinnepolitisk ansvarlig: Astrid Borgen
Nestleder: Nasir Ahmed
Kasserer: Frode Jacobsen
Sekretær: Pia Erikstad

Medlemsansvarlig: Isak Kaminski Andersson

Styremedlem Bjørn Strøm (BU leder)

Styremedlem Ellen Hovind

Varamedlem Siri Jensrud

Varamedlem Tone Li Sandvik

**Oslo Arbeiderpartis representantskap:**

1. Astrid Borgen 1. vara: Bjørn Lodve Wikstrøm
2. Bjørn Strøm 2. vara:Per Inge Østmoen
3. Nasir Ahmed *3. vara:* Elin Kjeldseth Hansen
4. Siri Jensrud 4. vara: Mari Brenli
5. Ragnhild Jacobsen 5. Øystein Borgen

**Bøler Samfunnshus representantskap:**

Det ble ikke utnevnt en fast representant til Bøler Samfunnshus, men gitt fullmakt til styret å oppnevne representant ved konstitueringen av styret.

**Revisor:**

Elin Kjelseth Hansen og Britt Bøymo

**Kontakt til Oslo Arbeiderpartis kvinnenettverk:**

Astrid Borgen

**Valgkomité:**

Inger Harstveit og Erna Ansnes.

**3. Annen representasjon**

Nasir Ahmed er bystyrerepresentant, og medlem av finansutvalget. Tone Lie Sandvik

Var utnevnt til byrådssekretærer for daværende helsebyråd Marte Scharning Lund.

Frode Jacobsen er stortingsrepresentant og fastmedlem i finanskomiteen på Stortinget. Frode er også leder av Oslo Arbeiderpartiet.

Bjørn Strøm er leder av Østensjø bydelsutvalg, medlem i Østensjø arbeidsutvalg, og leder av Østensjø omsorgskomite.

Vegard Jacobsen, varamedlem til Østensjø bydelsutvalg, medlem av Østensjø bydelsutvikling, miljø- og kulturkomite.

Astrid Borgen er varamedlem til bydelsutvalget, varamedlem av Østensjø bydelsutviklingmiljø- og kulturkomite.

Tone Li Sandvik er oppnevnt av styret i Oslo Arbeiderparti til å sitte i det kvinnepolitiske nettverket.

I tillegg møter Pia Erikstad som representant i Samarbeidsutvalg for barnehager i Østensjø og som politisk representant i driftsstyre ved Nøklevann skole, mens forenværende leder i Bøler Arbeiderpartilag, Roar Gravdahl, møter som representant i driftsstyret på Rustad skole og som vara til driftsstyret på Nøklevann skole.

**4. Møter**

I perioden 22. mars 2022 – 1. mars 2023 ble det avholdt:

* Årsmøte
* 7 styremøter
* 2 åpnemøter
* 1 medlemsmøte /stortingsbesøk
* Valgkamp kick-off sammen med bydelspartiet
* Medlemsmøte sammen med bydelspartiet
* 1. mai-arrangement/frokost

**4.1. Årsmøte:**

Årsmøtet ble holdt i Bøler Samfunnshus 01. mars 2023. Da ble beretning og regnskap for 2022 behandlet og godkjent, og valg av medlemmer til styret og andre verv ble foretatt.

**4.2. Styremøter:**

Det ble avholdt totalt 7 styremøter i perioden. Det har vært åpning for digitalt deltagelse på våre styremøter. Gjennom året har styret hatt hyppig kontakt ved bruk av lukket gruppe på facebook/messenger, som vi opplever som en meget effektiv kommunikasjonsform.

**4.3. Medlemsmøter /åpnemøter:**

Det ble i perioden avholdt følgende medlemsmøter:

25. mai: Det ble arrangert et åpent møte om kommunevalget med varaordfører, Abdullah Alsabheg som innleder

31. mai Åpent temamøte; «Hvordan tar vi i mot flyktningene fra Ukraina?». Innledere: *Rina Mariann Hansen, byråd for arbeid, integrering og sosiale tjenester, Bjørn Strøm, BU leder, Britt Bøymo, rektor ved Bøler skole, Anne Berit Evang, sokneprest i Bøler Kirke*

11.aug Medlemmer ble invitert hjem til Bøler Aps leder, Astrid Borgen, for grillfest og valgkamp kick-off. Det ble arrangert sammen med bydelspartet. Innledere, helse-og sosialbyråd, Marte Scharning Lund og AUF representant og styremedlem, , Isak Kaminski Andersson.

19.okt Felles medlemsmøte med bydelspartiet om valgresultatet og om veien videre

20.nov Stortingsbesøk sammen med våre medlemmer. En fin omvisning av vår egen stortingsrepresentant fra Bøler Aps styret, og leder av Oslo Arbeiderparti, Frode Jacobsen

**4.4 1 mai-arrangement:**

1. mai 2023 kunne vi endelig invitere til tradisjonsrik 1. mai-frokost i Bøler kirke. Nyvalgt nestleder i Oslo Arbeiderpartiet, Torunn Kanutte Husvik deltok på frokosten og holdt en god og engasjerende appell. Ungdomsappell ble holdt av Isak Kaminski Andersson.

**5. Arbeidet i Østensjø bydelsutvalg**

Bøler er en del av Østensjø bydel, bestående av de tre tidligere bydelene Bøler, Manglerud og Østensjø. Valgresultatet i Østensjø bydel ved bydelsvalget 12. september 2023 var (uten forhåndsstemmer):

|  |  |  |  |  |
| --- | --- | --- | --- | --- |
|  | Bydelsvalg 2011 | Bydelsvalg 2015 | Bydelsvalg 2019 | Bydelsvalg 2023 |
| Arbeiderpartiet | 44,5% (7 rep) | 39% (7 rep) | 24,3% (4 rep) | 23 % (4 rep) |
| SV | 8,6% (1 rep) | 6% (1 rep) | 10,3% (2 rep) | 10,8% (2 rep) |
| Fremskrittspartiet | 10,3% (2 rep) | 7,7% (1 rep) | 6,4% (2 rep) | 7,7% (1 rep) |
| Høyre | 29,3% (4 rep) | 26,6% (4 rep) | 22,1% (3 rep) | 26,8% (4 rep) |
| Venstre | 7,2% (1 rep) | 5,7% (1 rep) | 4,8% (1 rep) | 8,2% (1 rep) |
| Miljøparti De Grønne |  | 6,2% (1 rep) | 10,2% (2 rep) | 8,4% (2 rep) |
| Rødt |  |  | 6,4% (1 rep) | 4,9% (1 rep) |
| **Fremmøte** | **61,06%** | **44,1%** | **71,7%** | **68,4%** |

Fra Bøler har vi følgende representasjon: Bjørn Strøm er leder av Østensjø bydelsutvalg, leder av Østensjø omsorgskomite og medlem av Østensjø arbeidsutvalg, Vegard Jacobsen, varamedlem til Østensjø bydelsutvalg, medlem av Østensjø bydelsutvikling, miljø- og kulturkomite, mens Astrid Borgen er varamedlem til bydelsutvalget og varamedlem av Østensjø bydelsutvikling, miljø- og kulturkomite.

**6. Medlemsutviklingen**

Pr. 09. januar 2024 har Bøler Arbeiderpartilag, ifølge oversikt fra Oslo Arbeiderparti, 105 betalende medlemmer. Medlemsutviklingen har vært slik de siste årene:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| *2023* | *2022* | *2021* | *2020* | *2019* | *2018* | *2017* | *2016* | *2015* | *2014* | *2013* | *2012* | *2011* |
| 105 | 102 | 109 | 97 | 112 | 108 | 110 | 120 | 127 | 130 | 122 | 119 | 130 |

Ved aktiv bruk av mitt.arbeiderparti.no har vi mulighet til effektiv dialog og kontakt med medlemmene på løpende basis.
Mitt.arbeiderparti.no brukes til å mobilisere medlemmene til valgkamp, møter og kontingentinnkreving. Medlemssystemet gir også mulighet til kontakt med medlemmene pr e-post og sms.

Bøler Arbeiderpartilag har også konto på facebook, twitter og instagram ([www.facebook.com/BolerAP](http://www.facebook.com/BolerAP), @BolerAP og bolerarbeiderpartilag).

Nytt styre vil i år som i fjor ha medlemsrekruttering som en av sine hovedprioriteringer.

**7. Lagets økonomi**

Beholdningen per 31. desember 2022 er 69 656 kroner, mens underskuddet er på 808,- Merk at utgiftene for 1. mai-arrangementet blir utgiftsført i 2023. Det reelle underskuddet er derfor 4855,-

**8. Sluttord**

Styret mener at vi jevnlig skal tilby medlemmene våre aktiviteter. Vi ønsker også at de aller fleste møter og arrangementer skal være åpne for alle. Vi vil også se om noen av møtene våre kan deltas på offentlige møteplasser, slik at flere enn kun medlemmer får deltatt på møter og få komme med sine innspill og meninger. Flere åpne møter kan bidra til mer aktivitet og engasjement i lokalmiljøet.

Styret er også godt fornøyd med at lederes av laget har aktivt besøkt og holdt en god dialog med lokale ildsjeler og foreninger, med det formål om å få innsikt om hvilke lokale saker folk flest er opptatt av. Dette er et godt initiativ som styret fullt ut støtter.

Vi vil bruke sosiale medier aktivt (facebook, instagram og twitter) for å nå fram med medlemsinformasjon og valgkampaktiviteter.

Vi gleder oss over en liten økning siden 2022, men det er fortsatt lavere enn medlemstallet var i 2021. Ett av styrets målsetninger er å rekruttere enda flere medlemmer i 2024, og samtidig beholde de medlemmene vi har. Laget skal fortsette å diskutere politikk som er viktig for folk i deres liv. Vi skal ha takhøyde for diskusjoner og ulike meninger.

I 2024 skal Bøler Arbeiderpartilag jobbe aktivt sammen med våre folkevalgte på Stortinget, byrådet, bystyret, bydelsutvalget og Oslo Arbeiderparti for å fremme sosialdemokratisk politikk.

Tusen takk til Oslo Arbeiderparti for godt samarbeid og god service!

Oslo, 25.januar 2024

Astrid Borgen

 Nasir Ahmed

Leder Nestleder